Tallinna Linnatranspordi ASi avalike suhete spetsialist Urmas Tooming kommenteerib ligi 100 aastat vanade kontaktliinide postide saatust: "Franz Krulli tehases kunagi valmistatud ajaloolised trammide kontaktliini kandepostid kogutakse kokku, vaadatakse põhjalikult üle ning renoveeritakse." Ta lisab rahustuseks: "Kui mõned postid on väga halvas seisus, siis need asendatakse täpselt samasuguste koopiatega."
Franz Krulli tehas on Eesti Entsüklopeedia andmetel saksa päritolu Franz Joachim Heinrich Krulli 19. saj loodud tehas, mis valmistas suurel hulgal erinevaid metallist seadmeid ja konstruktsioone sh trammiliini kontaktposte.
Mõned uuemad postid on valmistatud Ilmarine nime kandvas metalliettevõttes.